Ο **Αντώνης Συκάρης** (13 Μαΐου 1962 - 12 Απριλίου 2022) ήταν Έλληνας επιχειρηματίας και ορειβάτης. Θεωρείτο ένας από τους σπουδαιότερους Έλληνες ορειβάτες έχοντας κατακτήσει έξι από τις 14 κορυφές άνω των 8.000 μέτρων στον κόσμο.

Βιογραφικά στοιχεία
-------------------

Υπήρξε ιδιοκτήτης της αλυσίδας καταστημάτων ηλεκτρονικών συσκευών «ΣΥΚΑΡΗΣ» μέχρι το 2006, οπότε και ίδρυσε την εταιρεία ΑΛΠΙ Α.Ε. 

Ήταν παντρεμένος με την Καλλιόπη Κονή και είχε αποκτήσει δύο παιδιά και μια εγγονή, την Ίριδα.

Ορειβασία
---------

Ξεκίνησε να ασχολείται με την ορειβασία και την αναρρίχηση το 1990. Κατά τη διάρκεια της αθλητικής σταδιοδρομίας του κατόρθωσε να σκαρφαλώσει έξι από τις 14 κορυφές άνω των 8.000 μέτρων στον κόσμο. Ειδικότερα, το 2017 σκαρφάλωσε στο Έβερεστ, το 2018 στο Κανγκτσενγιούνγκα (8.586 μ.) όντας ο πρώτος Έλληνας που το κατάφερε, επίσης το 2018 στο Μανασλού, το 2019 στο Λότσε (8.516 μ.), το 2021 στην Αναπούρνα (8.091 μ.) και το 2022 το Νταουλαγκίρι (8.167 μ.). Παράλληλα είχε συμμετάσχει σε δεκάδες διεθνείς αποστολές είτε ως μέλος είτε ως αρχηγός.

Την περίοδο 2020 - 2021, ως μέλος διεθνούς χειμερινής αποστολής, επιχείρησε να ανέβει στο Κ2 χωρίς επιτυχία ενώ το 1998 ως αρχηγός ελληνικής αποστολής είχε επιχειρήσει να ανέβει στο Νταουλαγκίρι, αποστολή η οποία εγκαταλείφθηκε μετά τον θάνατο του Νίκου Παπανδρέου στα 7.000 μέτρα.

Υπήρξε αθλητής της Marmot Mountain Europe και μέλος της Team Garmin Greece.

Θάνατος
-------

Στις 12 Απριλίου 2022, και αφού λίγες ώρες πριν είχε κατακτήσει την κορυφή του Νταουλαγκίρι στην τέταρτη του προσπάθεια, απεβίωσε καθώς βρισκόταν στα 7.400 μέτρα.

Για τον θάνατό του απέστειλαν συλληπητήρια μηνύματα ο πρωθυπουργός Κυριάκος Μητσοτάκης και το κόμμα της αξιωματικής αντιπολίτευσης, ΣΥΡΙΖΑ.

Παραπομπές
----------

1. ↑  www.all4fun.gr/portal/afierwmata/29726-poios-itan-o-koryfaios-ellinas-oreivatis-antonis-sykaris-pou-exase-ti-zoi-tou-sta-imalaia.html.
2. ↑  www.capital.gr/epikairotita/3627514/antonis-sukaris-poios-itan-o-epixeirimatias-kai-oreibatis-pou-exase-ti-zoi-tou-sto-bouno-ton-ellinon.
3. ↑  Ανακτήθηκε στις 13  Απριλίου 2022.
4. 1 2 3  www.lifo.gr/now/greece/pethane-o-koryfaios-ellinas-oreibatis-antonis-sykaris. Ανακτήθηκε στις 24  Απριλίου 2022.
5. ↑  Μπλάτσιου, Νατάσσα. «Όταν ο Αντώνης Συκάρης μίλησε στα «Ταξίδια» από τη βάση K2 των Ιμαλαΐων». *Καθημερινή*.. Ανακτήθηκε στις 12 Απριλίου 2022.
6. ↑  «Βιογραφικό Συκάρη». antonissykaris.gr. Αρχειοθετήθηκε από το πρωτότυπο στις 12 Απριλίου 2022. Ανακτήθηκε στις 12 Απριλίου 2022.
7. ↑  «Ιμαλάια: Κατέκτησε την κορυφή Αναπούρνα ο Αντώνης Σύκαρης». Ανακτήθηκε στις 12 Απριλίου 2022.
8. ↑  «Ιμαλάια: Κατέκτησε την κορυφή Αναπούρνα ο Αντώνης Σύκαρης». Ανακτήθηκε στις 12 Απριλίου 2022.
9. ↑  «Dhaulagiri I 8.167m 1998 Ιμαλάια -Νεπάλ». antonissykaris. Αρχειοθετήθηκε από το πρωτότυπο στις 12 Απριλίου 2022. Ανακτήθηκε στις 12 Απριλίου 2022.
10. ↑  «Νεκρός στα Ιμαλάια ο κορυφαίος Έλληνας ορειβάτης Αντώνης Συκάρης». *Lifo*.. Ανακτήθηκε στις 12 Απριλίου 2022.
11. ↑  «Συλλυπητήριο μήνυμα του ΣΥΡΙΖΑ Προοδευτική Συμμαχία για την απώλεια του Αντώνη Συκάρη». syriza. Ανακτήθηκε στις 12 Απριλίου 2022.
12. ↑  «Συλλυπητήρια από Μητσοτάκη για τον θάνατο του ορειβάτη Αντώνη Συκάρη». insider. Ανακτήθηκε στις 12 Απριλίου 2022.